**From:** VARAM <pasts@varam.gov.lv>
**Sent:** piektdiena, 2021. gada 3. decembris 15:43
**To:** Pasts <Pasts@fm.gov.lv>
**Cc:** Arta Priede <arta.priede@fm.gov.lv>
**Subject:** Atzinums par precizēto Ministru kabineta noteikumu projektu “Grāmatvedības kārtošanas noteikumi” (VSS-755)

Reģistrācijas numurs:1-132/10544

Reģistrācijas datums:03.12.2021

**Finanšu ministrijai**

arta.priede@fm.gov.lv

Vides aizsardzības un reģionālās attīstības ministrija savas kompetences ietvaros izskatīja Finanšu ministrijas 2021.gada 29.novembra vēstuli Nr. 4.1-27/20/127 ar tai pievienoto precizēto Ministru kabineta noteikumu projektu “Grāmatvedības kārtošanas noteikumi” (VSS-755) (turpmāk – projekts), tā anotāciju un izziņu par atzinumos sniegtajiem iebildumiem, un saskaņo projektu bez iebildumiem.

Vienlaikus VARAM lūdz izvērtēt turpmāk minēto priekšlikumu. Dokumentu juridiskā spēka likuma 4.panta pirmās daļas 3.punkts nosaka, lai dokumentam būtu juridiskais spēks, tajā iekļauj parakstu, izņemot likumā paredzētus gadījumus. Saskaņā ar Elektronisko dokumentu likuma 3. panta otro daļu elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Līdz ar to gadījumā, ja likuma līmenī attiecībā uz konkrētu dokumentu veidu nav noteikts izņēmums, elektroniskajam dokumentam, lai tas iegūtu juridisku spēku, ir jābūt parakstītam ar drošu elektronisko parakstu, kas elektroniskā vidē atbilst pašrocīgam parakstam. Ievērojot minēto, aicinām projekta 40.10.apakšpunktu izteikt redakcijā : “40.10. paraksts, izņemot likumā paredzētus gadījumus.”,  svītrot projekta 42.punktu, un sniegt attiecīgu skaidrojumu anotācijā par gadījumiem, kad preču piegādes dokumentu var neparakstīt.

Valsts sekretāra vietnieka

digitālās transformācijas jautājumos p.i.

Uģis Bisenieks

Igaune 66016780

ingrida.igaune@varam.gov.lv